CELEX: 32007R0503
Language: mt
Date: 2007-05-08 00:00:00
Title: Regolament tal-Kummissjoni (KE) Nru 503/2007 tat- 8 ta’ Mejju 2007 li jirreġistra ċerti ismijiet fir-Reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti (Pohořelický kapr (DPO) – Žatecký chmel (DPO) – Pomme du Limousin DPO) – Tome des Bauges (DPO))

9.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 119/5
            
         REGOLAMENT TAL-KUMMISSJONI (KE) Nru 503/2007
   tat-8 ta’ Mejju 2007
   li jirreġistra ċerti ismijiet fir-Reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti (Pohořelický kapr (DPO) – Žatecký chmel (DPO) – Pomme du Limousin DPO) – Tome des Bauges (DPO))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 510/2006 ta’ l-20 ta’ Marzu 2006 dwar il-protezzjoni ta’ indikaturi ġeografiċi u ta’ denominazzjonijiet ta’ l-oriġini għal prodotti agrikoli u għal prodotti ta’ l-ikel (1) u partikolarment l-ewwel subparagrafu ta’ l-Artikolu 7(4) tiegħu,
   Billi:
   
               (1)
            
            
               Skond l-ewwel subparagrafu ta’ l-Artikolu 6(2) u skond l-Artikolu 17(2) tar-Regolament (KE) Nru 510/2006, l-applikazzjoni tar-Repubblika Ċeka biex tirreġistra ż-żewġ ismijiet “Pohořelický kapr” u “Žatecký chmel”, u l-applikazzjoni ta’ Franza biex tirreġistra ż-żewġ ismijiet “Pomme du Limousin” u “Tome des Bauges” ġew ippubblikati fil-Ġurnal Uffiċjali ta’ l-Unjoni Ewropea
                   (2).
            
         
               (2)
            
            
               Peress li l-Kummissjoni ma rċeviet l-ebda oġġezzjoni, skond l-Artikolu 7 tar-Regolament (KE) Nru 510/2006, dawn l-ismijiet għandhom jiddaħħlu fir-“Reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti”,
            
         ADOTTAT DAN IR-REGOLAMENT:
   Artikolu 1
   L-ismijiet fl-Anness ta’ dan ir-Regolament qed jiġu b'dan irreġistrati.
   Artikolu 2
   Dan ir-Regolament għandu jidħol fis-seħħ fit-tnax-il jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ Mejju 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12. Ir-Regolament kif emendat bir-Regolament (KE) Nru 1791/2006 (ĠU L 363, 20.12.2006, p. 1).
   
      (2)  ĠU C 202, 25.8.2006, p. 2 (Pohořelický kapr); ĠU C 204, 26.8.2006, p. 30 (Žatecký chmel); ĠU C 204, 26.8.2006, p. 26 (Pomme du Limousin); ĠU C 211, 2.9.2006, p. 8 (Tome des Bauges).
   
      ANNESS
      Prodotti agrikoli maħsuba għall-konsum mill-bniedem, elenkati fl-Anness I tat-Trattat
      Klassi 1.3. —   Ġobon
      FRANZA
      Tome des Bauges (DPO)
      Klassi 1.6. —   Frott, ħaxix u ċereali, friski jew ipproċessati
      FRANZA
      Pomme du Limousin (DPO)
      Klassi 1.7. —   Ħut frisk u prodotti li ġejjin minnu
      IR-REPUBBLIKA ĊEKA
      Pohořelický kapr (DPO)
      Klassi 1.8. —   Prodotti oħra ta' l-Anness I tat-Trattat (ħwawar eċċ.)
      IR-REPUBBLIKA ĊEKA
      Žatecký chmel (DPO)